Neuvoston direktiivi 80/216/ETY, annettu 22 päivänä tammikuuta 1980, terveyttä koskevista ongelmista tuoreen siipikarjanlihan kaupassa annetun direktiivin 71/118/ETY muuttamisesta



Virallinen lehti nro L 047 , 21/02/1980 s. 0008 - 0010

Suomenk. erityispainos Alue 3 Nide 11 s. 0210

Kreikank. erityispainos: Luku 03 Nide 27 s. 0244

Ruotsink. erityispainos Alue 3 Nide 11 s. 0210

Espanjank. erityispainos: Luku 03 Nide 17 s. 0120

Portugalink. erityispainos: Luku 03 Nide 17 s. 0120



NEUVOSTON DIREKTIIVI, annettu 22 päivänä tammikuuta 1980, terveyttä koskevista ongelmista tuoreen siipikarjanlihan kaupassa annetun direktiivin 71/118/ETY muuttamisesta (80/216/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annetussa direktiivissä 71/118/ETY (), sellaisena kuin se on viimeksi muutettuna direktiivillä 77/27/ETY (), säädetään yhteisön sisäiseen kauppaan ja jäsenvaltioiden väliseen kauppaan tarkoitetun siipikarjanlihan teurastus- ja tarkastusvaatimuksista, siipikarjan kasvatusta ja siipikarjanlihan kaupan pitämistä harjoittavat suuressa määrin pientuottajat, jotka myyvät tuotteensa paikallisilla markkinoilla, ja jotka eräillä yhteisön alueilla muodostavat merkittävän osan maataloustuotantoa; tällaisen toiminnan jatkuminen olisi sallittava tietyissä olosuhteissa, hanhenmaksan tuotannossa käytetyt menetelmät tekevät juuri teurastetun linnun sisäelinten poiston mahdottomaksi ilman maksan vakavaa vahingoittamista, ja samalla kun varmistetaan, että yhteisön lainsäädännön ja erityisesti mainitun direktiivin liitteessä I olevan I, III ja XIV luvun asiaa koskevien säännösten mukaisesti käyttöön otettuja hygienia- ja tarkastusvaatimuksia noudatetaan tarkasti, kyseiseen lainsäädäntöön olisi tehtävä tarvittavat erityismuutokset, ON ANTANUT TÄMÄN DIREKTIIVIN: 1 artikla Muutetaan direktiiviä 71/118/ETY seuraavasti: 1. Lisätään alakohta 3 artiklan 1 kohdan A alakohdan a alakohtaan seuraavasti: "Sen estämättä, mitä ensimmäisessä alakohdassa säädetään, voidaan tainnutus, verenlasku ja kyniminen tehdä hanhenmaksan tuotantoon tarkoitetuille linnuille lihotustilalla, jos nämä toimenpiteet toteutetaan erillisissä, liitteessä I olevan I luvun C kohdan vaatimusten mukaisissa tiloissa ja kun ruhot, joista ei ole poistettu sisäelimiä, kuljetetaan välittömästi ja liitteessä I olevaa XIV lukua noudattaen hyväksyttyyn leikkaamoon, joka on varustettu liitteessä I olevan II luvun 2 kohdan b alakohdan a alakohdassa määritellyllä erityisellä huoneella, jossa sisäelimet on poistettava ruhoista 24 tunnin kuluessa." 2. Poistetaan 3 artiklan 5 kohdan toisesta alakohdasta ilmaisu "15 päivään elokuuta 1981 asti". 3. Liitteessä I olevan II luvun 2 kohtaan: P lisätään alakohta seuraavasti: P "b) a jos sisäelinten poisto tapahtuu paikalla, tilat hanhenmaksan tuotantoa varten kasvatettujen ankkojen, sorsien ja hanhien sisäelinten poistoa varten, kun tainnutus, verenlasku ja kyniminen on tehty lihotustilalla", P lisätään ilmaisu "ja b a alakohdassa" h alakohdan ensimmäiselle riville. 4. Lisätään liitteessä I olevan III luvun 3 kohdan c alakohtaan ilmaisu "sekä b a alakohdassa" ilmaisun "2 kohdan b alakohdassa" jälkeen. 5. Lisätään alakohta liitteessä I olevan IV luvun 13 kohtaan seuraavasti: "Tapauksissa, joissa hanhenmaksan tuotantoa varten kasvatettujen ankkojen, sorsien ja hanhien tainnutus, verenlasku ja kyniminen tehdään lihotustilalla, ante mortem -tarkastus voidaan kuitenkin suorittaa viimeisellä lihotusviikolla." 6. Lisätään alakohta liitteessä I olevan IV luvun 14 kohtaan seuraavasti: "Tapauksissa, joissa hanhenmaksan tuotantoa varten kasvatettujen ankkojen, sorsien ja hanhien tainnutus, verenlasku ja kyniminen tehdään lihotustilalla, sellaisten ruhojen mukana, joista ei ole poistettu sisäelimiä, on oltava liitteessä III a tarkoitettu todistus niiden saapuessa leikkaamoon, jossa on erityiset sisäelinten poistoon varatut tilat." 7. Lisätään alakohta liitteessä I olevan V luvun 23 kohtaan seuraavasti: "Hanhenmaksan tuotantoa varten kasvatettujen ja teurastettujen ankkojen, sorsien ja hanhien sisäelinten poisto voidaan kuitenkin suorittaa 24 tunnin kuluessa jos ruhot, joista ei ole poistettu sisäelimiä, saatetaan mahdollisimman pian XII luvun 46 kohdassa vahvistettuun lämpötilaan, pidetään tuossa lämpötilassa ja kuljetus tapahtuu hygieniasääntöjen mukaisesti." 8. Lisätään liite seuraavasti: "LIITE III a MALLI Terveystodistus hanhenmaksan tuotantoa varten kasvatettujen ankkojen, sorsien ja hanhien ruhoja varten, kun näille on tehty tainnutus, verenlasku ja kyniminen lihotustilalla, ja ne on kuljetettu leikkaamoon, jossa on erilliset sisäelinten poistoon varatut tilat Toimivaltainen viranomainen N:o () I. Ruhojen, joista ei ole poistettu sisäelimiä, tunnistetiedot Laji: Ruhojen, joista ei ole poistettu sisäelimiä, määrä: II. Ruhojen, joista ei ole poistettu sisäelimiä, alkuperä Lihotustilan osoite: III. Ruhojen, joista ei ole poistettu sisäelimiä, määräpaikka Ruhot, joista ei ole poistettu sisäelimiä, kuljetetaan seuraavaan leikkaamoon: seuraavalla kuljetusvälineellä: IV. Vakuutus Minä allekirjoittanut virkaeläinlääkäri vakuutan, että edellä esitetyt ruhot, joista ei ole poistettu sisäelimiä, ovat peräisin linnuista, joille on suoritettu ante mortem -tarkastus edellä mainitulla lihotustilalla (kellonaika) (päiväys), ja jotka on todettu terveiksi. Tehty (paikka) (päiväys) (Virkaeläinlääkärin allekirjoitus) () Valinnainen." 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivästä helmikuuta 1980. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä tammikuuta 1980. Neuvoston puolesta Puheenjohtaja G. MARCORA () EYVL N:o C 247, 1.10.1979, s. 16 () EYVL N:o C 34, 11.2.1980, s. 106 () Lausunto on annettu 24 ja 25 päivänä lokakuuta 1979. () EYVL N:o L 55, 8.3.1971, s. 23 () EYVL N:o L 6, 8.1.1977, s. 19